Ye una comarca d'economía tradicionalment agricola (cerials, trunfa, remolacha) constituita por mas de 60 aldeyas de chicota grandaria (cada una d'ellas de l'orden de bellas decenas d'habitants). Istas aldeyas s'agrupan formando los 8 municipios d'a comarca. Os lugars d'Araya y Alegría de Álava son una mica mas grans, ya que blincan d'os mil habitants y poseyen industria. A capital y prencipal población ye a villa de Salvatierra; antigo centro comercial d'a comarca. A comarca ye creixendo en l'actualidat en población, ya que os suyos prencipals nuclios de población (más que más Alegría y Salvatierra) son creixendo por a plegata de chent procedent d'a ciudat de Vitoria. Tien una población d'11.442 habitants (2008).